สืบเนื่องเมื่ออาทิตย์ที่แล้ววันธรรมดา ผมต้องมีขับไปประชุมช่วงบ่ายกับลูกค้าที่นิคมอุตสาหกรรมอีสเทริ์น ปลวกแดง ระยอง เส้นทางที่รวดเร็ว สะดวกที่สุดก็คงไม่พ้นใช้เส้นมอเตอร์เวย์ ยิงยาวจากพระราม 9 ตรงมาแล้วเลี้ยวไปทางบ่อวิน ศรีราชา กะเวลาพอดีมาถึงที่จุดพักรถนี้ประมาณเที่ยงครึ่ง หาไรกินซะหน่อย หิวแล้ว

จุดพักรถบนถนนมอเตอร์เวย์แห่งนี้ ทุกคนที่เคยผ่านมาเที่ยวภาคตะวันออกน่าจะคุ้นเคยกันดีนะครับ ลงมาจากสะพานข้ามแม่น้ำบางปะกงก็เจอเลยครับ ถ้านึกไม่ออกก็ตรงที่มีร้านค้าเยอะๆ มีคนแวะเข้าห้องน้ำ ร้านกาแฟ ร้าน fast food ดังๆ เปิดทั้ง 2 ฝั่งขาเข้าและออก

ร้านเย็นตาโฟ อ.มัลลิการ์ ที่ผมแวะเป็นฝั่งขาออกไปชลบุรี คงไม่ต้องพูดไรมาก เพราะเค้ามีสาขามากมายตามห้างและ community mall ชั้นนำ เพื่อนๆคงรู้จักกันอยู่แล้ว ที่นี่แต่งร้านสไตล์มาตรฐานเหมือนสาขาอื่น ด้านนอกเน้นโทนสีแดง โดดเด่น ด้านในแนว retro เหมือนโรงเตี๊ยม อีกแล้ว! แนวนี้มาแรงจริงๆ :)

ตามที่ผมได้อ่านรีวิวคุณ SakeTaste เห็นด้วยเลยว่าสิ่งสำคัญของร้านอาหารสาขามากๆประเภทนี้ คือเรื่องมาตรฐานของอาหาร รสชาติ ความสดวัตถุดิบซึ่งต้องมีการจัดการเรื่อง logistics ที่ดี และเรื่องการบริการของพนักงาน (ฝ่ายอบรมและทรัพยากรบุคคลที่ดี)

รีวิวตามหัวข้อ จะได้อ่านเข้าใจง่ายครับ

• เมนูอาหาร (ดูรูปเมนูทั้งหมดจากรูปที่ผมลงไว้ด้านล่าง) ผมว่าเค้าตั้งชื่อได้ creative ดีนะ อย่างเย็นตาโฟทรงเครื่อง ตั้งชื่อตามระดับความเผ็ด ใจเสาะ เด็กๆ รสเจ็บ

• ราคา แน่นอนครับ up price กว่าร้านทั่วไปริมทางอยู่แล้ว เพราะอยู่ใน location ที่คนมาใช้บริการไม่ค่อยมีทางเลือก หรือต้องการความสะดวกมากกว่า อย่างที่นี่ผมจอดรถหน้าร้านเค้าเลยเดินลงสั่งกินทันที รวดเร็ว หรือตามห้างหน้าโรงหนัง คนเค้าก็นั่งกินในร้านรอเวลาเข้าโรงพอดี ผมว่าเค้าวิเคราะห์พฤติกรรมผู้บริโภคได้ดีนะครับ

• รสชาติอาหาร ที่นี่เค้าขึ้นชื่อเรื่องความเผ็ดของอาหารอยู่แล้ว ในเมนูบอกระดับความเผ็ดโดยใช้จำนวนเม็ดพริกกำกับในแต่ละชื่อเมนู อย่างคราวนี้ผมสั่งเป็น ข้าวซี่โครงกระดูก 135 บาท กับน้ำเต้าหู้เย็น 20 บาท ราคาทั้งหมดไม่มี ++ แล้ว ผมรู้สึกว่ารสชาติจานนี้มันด้อยลงกว่าที่ผมเคยกินในอดีตนะ รสชาติมันไม่เผ็ดอย่างที่ผมคิดไว้ ปกติผมต้องกินน้ำหลังจากกินไปซักพัก แต่นี่ผมสามารถกินได้หมดจานเลยทีเดียว ไม่รู้ลิ้นผมพังแล้วหรือเค้าปรับรสชาติใหม่หลังมีคนบ่นว่าเผ็ดไป :)

• การบริการ ร้านนี้เป็นกึ่ง self-service นะครับ ติ๊กที่เมนู ยื่นพนักงาน รออาหารมา กินเสร็จ เดินไปจ่ายตังค์ที่แคชเชียร์ ส่วนความรวดเร็วของอาหารที่มาเสริ์ฟก็เร็วดีครับ เข้าใจว่าที่นี่ส่วนใหญ่ลูกค้ามาแวะกินข้าวอย่างเดียวแล้วขับไปทำงานหรือประชุมต่อที่โรงงานในชลบุรีครับ

โดยรวมผมให้ 3 ดาวตามมาตรฐานเค้าแล้วกัน ไม่มีอะไรพิเศษ เน้นความสะดวก สำหรับคนที่ต้องการทานรสชาติจัดหรือชอบร้านนี้เป็นทุนเดิมอยู่แล้ว
